เมื่อก่อนเราไปกินข้าวกับครอบครัวที่ร้านเปียอู๋โภชนาบ่อยค่ะ เพราะว่าอยู่ใกล้บ้านและอยู่ใกล้โรงเรียนเราด้วย เรียกว่าเห็นร้านนี้มาตั้งแต่เด็กยันโตเลยทีเดียว ฮ่าๆ XD

ร้านนี้จะอยู่ติดถนนบางนา-ตราด ต้นซอยเข้าโรงเรียนราชวินิตบางแก้วเลยค่ะ ร้านค่อนข้างใหญ่ มีที่นั่งเป็นแบบสวนอาหารทั่วไป(สวนอาหารแบบไม่ใช่ห้องแอร์นะคะ) แต่ถ้ามาเป็นกลุ่มใหญ่จะไปเปิดห้องแอร์อยู่ก็ได้ค่ะ ร้านนี้ค่อนข้างขายดีในระดับหนึ่งเลยล่ะค่ะ เพราะอาหารเขาอร่อยและราคาไม่แพงด้วย แต่ถ้าเป็นห้องแอร์ห้องใหญ่ จะไม่ค่อยปลื้มค่ะ เพราะบรรยากาศในห้องก็เป็นแบบห้องทึบ อยู่ติดกับทางไปครัวด้วย อีกด้านหนึ่งของห้องจะมีประตูเปิดออกไปเจอห้องน้ำ ภายในห้องจะค่อนข้างเหม็นอับ โต๊ะเก้าอี้ดูไม่ค่อยสะอาดเท่าไรด้วย คิดว่าอาจเป็นเพราะไม่ค่อยมีลูกค้ามาใช้ห้องใหญ่นี้มั้งคะ(แต่พอดีบ้านเราขนกันไป 20 กว่าคน เลยต้องเปิดอีห้องนี้ เหอๆ) 

เราเคยไปนั่งกินทั้งแบบในห้องแอร์และไม่แอร์มาแล้ว ถ้าให้เทียบกันเราชอบนั่งข้างนอกมากกว่าเยอะเลยล่ะค่ะ นอกจากนั้น เรายังสามารถซื้ออาหารกลับไปทานที่บ้านแทนที่จะนั่งกินที่ร้านได้ด้วยค่ะ   

ส่วนเรื่องอาหาร เราถูกใจรสชาติอาหารของร้านนี้มากค่ะ โดยเฉพาะปลาทอดน้ำปลา หมูสะเต๊ะ ไก่ทอดสมุนไพร และเป็ดพะโล้ ถ้าไปร้านนี้ต้องห้ามลืมสั่งเมนูพวกนี้นะคะ อร่อยมากจริงๆ >__<
